Projekt *»Napravite mi to deželo nemško … italijansko … madžarsko … hrvaško! Vloga okupacijskih meja v raznarodovalni politiki in življenju slovenskega prebivalstva«* obravnava pet mejnih območij in mej, ki so se pojavile na Slovenskem ob začetku druge svetovne vojne. Te meje so globoko zarezale v vsakdanjik in ustaljene navade domačinov, kar je zlasti vidno iz prisilnih migracijskih gibanj in prehodov meje, ki so pospremile oblikovanje novih meja. Vse to je neizogibno povzročilo številne travme ter pretrgalo tradicionalne vzorce migracij, kmetovanja in trgovine. Lokalno prebivalstvo je občutek prizadetosti ohranil in prenesel na mlajše generacije ter v kolektiven spomin.

Zgoraj opisani projekt, ki bo potekal do leta 2020, nastaja v sodelovanju ZRC SAZU, Pedagoške fakultete, Inštituta za novejšo zgodovino in Filozofske fakultete Univerze v Ljubljani. Strokovni sodelavci načrtujejo ob koncu dela izdajo znanstvene publikacije, pripravo gostujoče muzejske razstave o življenju ob meji v času okupacije. Predvidoma pa tudi filmsko-dokumentarnim prikaz vsebine raziskave.

Zainteresirani so tudi za informacije o kakšnih aktivnostih, ki jih v okoljih izvajamo učitelji in profesorji zgodovine v zvezi z mejami v drugi svetovni vojni. Prav tako nas naprošajo za podatke o osebah, ki bi jim o problematiki meja lahko še kaj povedale.

Več o vsebini projekta dobite na povezavi <http://www.ff.uni-lj.si/raziskovanje/Predstavitve_projektov/J6_8248>

Potek projekta lahko spremljate tudi na Facebooku https://www.facebook.com/OkupacijskeMeje/

Za dodatne informacije glede sodelovanja pa se lahko obrnete na dr. Bojana Balkovca (bojan.balkovec@guest.arnes.si).